Diari Oficial de la Generalitat Valenciana


Sumari del DOGV 3137, del 05-12-1997 (1997/12056)

DECRET 291/1997, de 25 de novembre, del Govern Valencià, pel qual es crea un institut de Educació Secundaria a València.
------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/25/291/dof/vci/html**

### Dades del document

Número de DOGV
:   3137

Data del DOGV
:   05-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12029


Data del document
:   25-11-1997

Organisme emissor
:   Conselleria de Cultura, Educació i Ciència

Tipus de document
:   Decret

3996 DECRET 291/1997, de 25 de novembre, del Govern Valencià, pel qual es crea un institut de Educació Secundaria a València. [97/X12255]
  
El Reial Decret 1.720/1984, de 18 de juliol, sobre traspàs de funcions i serveis de l'administració de l'Estat a la Comunitat Valenciana en matèria de patrimoni arquitectònic, control de qualitat de l'edificació i habitatge, publicat en el BOE de 24 de setembre, va transferir una parcel·la al polígon de la Font de Sant Lluís, inventariada en el Registre de Béns i Drets de la Generalitat Valenciana amb el número A02/46/250/0390.
  
L'Ordre de 17 de gener de 1994, de la Conselleria d'Economia i Hisenda (DOGV 16 de febrer), afecta la parcel·la anteriorment citada, que s'identifica amb el núm. 90 del polígon Font de Sant Lluís de València, a la Conselleria d'Educació i Ciència.
  
La Secretaria General de la Conselleria de Cultura, Educació i Ciència, amb data 12 de desembre de 1995, va resoldre anunciar el concurs de les obres per a la construcció d'un Institut de Formació Professional a l'avinguda d'Ausiàs March a València (DOGV 15 de desembre). L'adjudicació de l'esmentada obra es va efectuar per Resolució de 27 de juny de 1996.
  
Segons les previsions, les obres finalitzaran pròximament, raó per la qual és necessari crear el centre i dur a terme les actuacions necessàries perquè puga funcionar en la data assenyalada.
  
El nou institut està concebut per a impartir cicles formatius de Formació Professional Específica, la qual cosa fa necessari reordenar els ensenyaments de Formació Professional que s'imparteixen en determinats centres de la ciutat de València. La racionalització de l'oferta i la rendibilització dels recursos aconsella crear aquest centre per desdoblament d'altres existents. Aquesta racionalització de l'oferta s'ha de dur a terme de manera progressiva, mitjançant la reducció dels grups d'alumnes, de manera que l'alumnat que ha iniciat els seus estudis de Formació Professional, regulats per la Llei 14/1970, de 4 d'agost, als centres objecte del desdoblament, puga finalitzar-los al mateix centre en què els va iniciar.
  
Per això, de conformitat amb el que s'estableix en l'article 17 de la Llei Orgànica 8/1985, de 3 de juliol, Reguladora del Dret a l'Educació i en el Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 25 de novembre de 1997,
  
DECRETE
  
Article únic
  
Es crea, per desdoblament de l'Institut d'Educació Secundària San Vicente Ferrer, codi 33665930, i de la Secció de Secundària de l'Institut d'Educació Secundària Vicente Blasco Ibáñez, codi 80966715, ambdós de València, el següent centre docent:
  
Província: València
  
Municipi: València
  
Denominació: Institut d'Educació Secundària Ausiàs March
  
Adreça: avinguda d'Ausiàs March, s/n
  
Codi: 58778243
  
Capacitat: 870 llocs escolars
  
Composició: 18 cicles formatius
  
Ensenyaments: Formació Professional Específica de grau mitjà i superior
  
DISPOSICIÓ TRANSITÒRIA
  
Provisionalment i mentre que es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determina la normativa vigent per als instituts de Batxillerat i els de Formació Professional.
  
DISPOSICIÓ ADDICIONAL
  
El que s'estableix en aquest decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures necessàries per al compliment i desplegament del que estableix aquest decret, així com per a modificar, si s'escau, el domicili, la denominació i la configuració del centre.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs 1997-1998.
  
València, 25 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ


Còpia Permalink ELI